**8. หลักเกณฑ์ เงื่อนไข และกติกา**

8.1 หัวข้อการประกวด “การวิจัยและนวัตกรรมด้านอุตสาหกรรมและสิ่งแวดล้อม”

 8.1.1 หัวข้อวิจัยต้องเป็นโครงงานวิจัยในการเรียนการสอนในหลักสูตรของนิสิต นักศึกษาระดับปริญญาตรี ที่กำลังศึกษาในระดับอุดมศึกษา และที่สำเร็จการศึกษามาแล้วในระหว่างปีการศึกษา 2561-2563

 8.1.2 หัวข้อวิจัยมีเนื้อหาขอบเขตของการวิจัยที่เป็นองค์ความรู้ เทคโนโลยี สิ่งประดิษฐ์และนวัตกรรม ***ที่ออกแบบเพื่อนำไปใช้ประโยชน์ในการพัฒนา ด้านอุตสาหกรรม ด้านวิศวกรรม ด้านการเกษตร และด้านการเพิ่มมูลค่าเศรษฐกิจหมุนเวียนที่เป็นมิตรสิ่งแวดล้อม***

 8.2 หลักเกณฑ์และเงื่อนไขการรับผลงาน

 8.2.1 ผู้สนใจสามารถส่งโครงงานวิจัยเป็นรายบุคคลและรายกลุ่มๆละไม่เกิน 4 คน โดยสามารถส่งผลงานได้ไม่เกิน 1 โครงงานวิจัยต่อ 1 คน หรือกลุ่ม มหาวิทยาลัยแต่ละแห่งสามารถส่งผู้เข้าร่วมประกวดได้ไม่จำกัดทีม โดยมีอาจารย์ผู้ควบคุมทีม ๆ ละ 1 คน รับจำนวน 40 ทีม (สงวนสิทธิ์สำหรับ 40 ทีมแรกที่ส่งเอกสารสมัครก่อนเท่านั้น)

 8.2.2 การประกวดแบ่งออกเป็น 2 รอบ ดังนี้

 1) **รอบคัดเลือก** ส่งผลงานบทความวิจัย ทาง www.imt.bru.ac.th หรือ อีเมล์ kraijitahong@gmail.com พร้อมใบสมัครที่กรอกข้อมูลครบถ้วน

 2) **รอบตัดสิน** ผู้ที่ผ่านการคัดเลือกจำนวน 20 โครงงานวิจัย ให้ส่งผลงานโปสเตอร์ขนาดกว้าง 80 เซนติเมตร.สูง 120 เซนติเมตร จำนวน 1 แผ่น ส่งเป็นไฟล์PDF ทาง www.imt.bru.ac.th หรือ อีเมล์ kraijitahong@gmail.com ส่วนโปสเตอร์ฉบับจริงให้นำมาติดตั้งด้วยตนเองในวันที่ 14 กุมภาพันธ์ 2565 ตามบอร์ดที่ได้จัดเตรียมไว้ให้ และนำเสนอผลงานโปสเตอร์ ด้วยตนเองในวันตัดสินชนะเลิศ ในวันที่ 15 กุมภาพันธ์ 2565

 8.2.3 รูปแบบของชิ้นงาน

 1) บทความวิจัยจำนวนไม่เกิน 8 หน้า จำนวน 1 ฉบับ (ตามรายละเอียดแบบฟอร์มแนบท้าย)

2) ขนาดของโปสเตอร์ กว้าง 80 เซนติเมตร.สูง 120 เซนติเมตร (กระดาษอาร์ตมันหนา180 แกรม พิมพ์ 4 สี) จำนวน 1 แผ่น (ตามรายละเอียดแบบฟอร์มแนบท้าย)

 3) ภาษาที่ใช้ในผลงาน สามารถใช้ได้ทั้งภาษาไทย และภาษาอังกฤษ

4) ผลงานต้องเกิดจากความคิดสร้างสรรค์และองค์ความรู้ ของผู้ส่งผลงาน โดยมิได้ลอกเลียนแบบมาจากผลงานของผู้อื่น ในกรณีละเมิดลิขสิทธิ์ ผู้ส่งผลงานเข้าประกวดจะต้องเป็นผู้รับผิดชอบ

 5) ต้องเป็นผลงานที่ไม่เคยส่งเข้าประกวดที่อื่นมาก่อน

 6) ผลงานที่ผ่านเข้ารอบนำเสนอทั้ง 20 ทีมจะได้รับเกียรติบัตรทุกคน ส่วนผลงานที่ไม่ได้รับการคัดเลือกและไม่ได้รับรางวัลจากการประกวด ผู้ส่งผลงานสามารถติดต่อขอรับคืนได้ที่ สาขาวิชาวิศวกรรมการจัดการอุตสาหกรรม คณะเทคโนโลยีอุตสาหกรรม มหาวิทยาลัยราชภัฏบุรีรัมย์ เลขที่ 439 ถนนจิระ ตำบลในเมือง อำเภอเมือง จังหวัดบุรีรัมย์ 31000 ในวัน เวลา ราชการ ในภายหลัง

 8.3 หลักเกณฑ์และเงื่อนไขการส่งผลงาน

 1) รับสมัครผ่านออนไลน์ โดยสามารถสมัครและส่งผลงานบทความวิจัยได้ที่ ทาง www.imt.bru.ac.th และ อีเมล์ kraijitahong@gmail.com ตั้งแต่วันที่ 20 ธันวาคม 2564 ถึง 15 มกราคม 2565

 2) คณะกรรมการดำเนินการทำการคัดเลือกผลงานผู้เข้ารอบคัดเลือก จำนวน 20 โครงงานเพื่อนำเสนอต่อคณะกรรมการรอบตัดสิน

 3) ประกาศผลผู้เข้ารอบคัดเลือก จำนวน 20 โครงงาน ในวันที่ 25 มกราคม 2565 และให้ส่งผลงานโปสเตอร์ขนาดกว้าง 80 เซนติเมตร.สูง 120 เซนติเมตร จำนวน 1 แผ่น ไฟล์ PDF พร้อมลงทะเบียนเข้าร่วมงาน ภายในวันที่ 30 มกราคม 2565

 4) ผู้ผ่านเข้ารอบนำโปสเตอร์มาติดตั้งและนำเสนอผลงานรอบตัดสินด้วยตนเอง ในวันที่ 14 กุมภาพันธ์ 2565 ณ สถานที่จัดเตรียมอาคาร 18 คณะเทคโนโลยีอุตสาหกรรม

**9. การนำเสนอผลงาน**

 ผู้ส่งผลงานที่ผ่านเข้ารอบตัดสิน นำเสนอผลงานที่เป็นโปสเตอร์4 สี ขนาด กว้าง 80 เซนติเมตร.สูง 120 เซนติเมตร(กระดาษอาร์ตมันไม่น้อยกว่า 180 แกรม) จำนวน 1 แผ่น นำมาติดตั้ง ณ สถานที่จัดงาน ภายในวันที่ 14 กุมภาพันธ์ 2565คณะเทคโนโลยีอุตสาหกรรม อาคาร 18 มหาวิทยาลัยราชภัฏบุรีรัมย์ และนำเสนอปากเปล่าด้วยตนเองในรอบตัดสิน วันที่ 15 กุมภาพันธ์ 2565

**10. เกณฑ์การพิจารณา**

 พิจารณาจากเกณฑ์และข้อกำหนด ดังนี้

1. ความสอดคล้องของเนื้อหาโครงงานวิจัยกับหัวข้อและขอบเขตที่กำหนด
2. ความคิดสร้างสรรค์ เกิดองค์ความรู้ เทคโนโลยีและนวัตกรรม ที่เป็นประโยชน์ในขอบเขตที่กำหนด
3. คุณภาพของงานวิจัยและการนำไปใช้ประโยชน์
4. ความถูกต้องของเนื้อหาตามหลักวิชาการ และแบบฟอร์มที่กำหนด

**11. รางวัลการประกวด**

การตัดสินรางวัล มี 3 รางวัล ดังนี้

 รางวัลชนะเลิศอันดับที่ 1 ถ้วยรางวัล และเงินรางวัล จำนวน 6,000 บาท พร้อมเกียรติบัตร

 รางวัลรองชนะเลิศอันดับที่ 2 ถ้วยรางวัล และเงินรางวัล จำนวน 4,000 บาท พร้อมเกียรติบัตร

 รางวัลรองชนะเลิศอันดับที่ 3 ถ้วยรางวัลและเงินรางวัล จำนวน 3,000 บาท พร้อมเกียรติบัตร

**หมายเหตุ**

1. การตัดสินของคณะกรรมการถือเป็นที่สิ้นสุด

2. ผู้ส่งผลงานเข้าประกวดมีสิทธิ์ได้รับรางวัลเพียงรางวัลเดียว

3. ผู้ส่งผลงานที่ได้รับรางวัลให้มารับรางวัลด้วยตนเอง ในวัน เวลาที่กำหนด

4. ผู้เข้าร่วมแข่งขันทุกทีมและอาจารย์ผู้ควบคุม จะได้รับเกียรติบัตร

 5. พิธีมอบรางวัล ในวันที่ 15 กุมภาพันธ์ 2565 ตามสถานที่และเวลาที่มหาวิทยาลัยราชภัฏบุรีรัมย์กำหนด